b'\n_START_ARTICLE_\nHoanon\n_START_PARAGRAPH_\nHoanon (gr\xc5\xa1ko \xce\xbe\xcf\x8c\xce\xb1\xce\xbd\xce\xbf\xce\xbd iz glagola \xce\xbe\xce\xad\xce\xb5\xce\xb9\xce\xbd, xeein, rezljati ali strgati [les] ) je bila anti\xc4\x8dna lesena kultna podoba v anti\xc4\x8dni Gr\xc4\x8diji. Klasi\xc4\x8dni Grki so take kultne predmete, prepovedane podobe ali kipe povezovali z legendarnim Dedalom. V zgodovini so bile \xc5\xa1tevilne ohranjene, a nobena do danes, razen \xc4\x8de je bila njihova podoba vklesana v kamen ali marmor. V 2. stoletju n. \xc5\xa1t. je Pavzanias opisal veliko kipcev v svojem Vodi\xc4\x8du po Gr\xc4\x8diji, predvsem podobo Here v templju na Samosu. "Kip Here s Samosa, kot pravi Aetlij, je bil najprej lesena palica, v \xc4\x8dasu vladanja Proklesa pa je dobil \xc4\x8dlove\xc5\xa1ko obliko."  Pavzanias v svojem delu nikoli ne omenja, da bi videl hoanon smrtnika.\n_START_SECTION_\nRazli\xc4\x8dice\n_START_PARAGRAPH_\nNekatere vrste arhai\xc4\x8dnega hoanona so bile iz marmorja, na primer s stebri, kot je Hera s Samosa (muzej Louvre), plo\xc5\xa1\xc4\x8dati, kot je Hera z Delosa ali arhai\xc4\x8dni kipi kot kurosi, ki bi lahko predstavljali Apolona._NEWLINE_Kultni kip, pri katerem so obraz, roke in noge izklesani iz marmorja, preostali deli telesa pa iz lesa, se imenuje akrolit. Lesen del je bil obi\xc4\x8dajno prekrit s tekstilom ali zlatimi listi\xc4\x8di.\n_START_SECTION_\nLes in tekstil\n_START_PARAGRAPH_\nPo Strabonu je bil hoanon morda izrezljan tudi iz slonovine.  Pavzanias vedno uporablja hoanon v njegovem najbolj\xc5\xa1em, strogem pomenu kot leseno podobo. V Korintu je ugotovil, da je "sveti\xc5\xa1\xc4\x8de Atene Kalinitis ob gledali\xc5\xa1\xc4\x8du in v bli\xc5\xbeini je gol hoanon Herakleja, ki naj bi bil Dedalov. Vsa dela tega umetnika, \xc4\x8deprav nekoliko groba na pogled, imajo pridih bo\xc5\xbeanskega" (Opis, 2.4.5)._NEWLINE__NEWLINE_Od Dedalovih del sta dve v Beociji, Heraklej v Tebah in Trofonij v Lebadeji. \xc5\xa0e dve sta na Kreti, Britomartis v Oluntu in Atena na Knososu ... Na Delosu je majhen hoanon Afrodite, njena desna roka je po\xc5\xa1kodovana in namesto nog je spodnji del kvadrat.\xc2\xa0\xc2\xbbPrepri\xc4\x8dan sem, da je Ariadna dobila to podobo od Dedala.\xc2\xab_NEWLINE_\xe2\x80\x93 Pavzanias, 9.40.3_NEWLINE_Podobne hoanone so Grki pripisovali Dedalovemu sodobniku, prav tako legendarnemu Smilisu. Taki kipi so pogosto oble\xc4\x8deni v tkanino, kot je bil peplos, v katero so v zgodovinskih \xc4\x8dasih slavnostno oblekli Ateno na Akropoli v Atenah._NEWLINE_Les, iz katerega je bil izklesan hoanon, je bil pogosto simboli\xc4\x8dno les oljke , hru\xc5\xa1ke, navadne konopljike (Vitex agnus-castus), hrasta , vsi so izrecno navedeni._NEWLINE_V Atenah, v Erehtejonu, se je ohranila stara podoba Atene iz oljke (Paladij). Atenci so verjeli, da je padla na zemljo z nebes kot darilo Atenam; \xc5\xa1e v 2. stoletju n. \xc5\xa1t. so jo poznali. Na otoku Ikarija so \xc4\x8dastili rustikalen kos lesa v podobi Artemide. Ovid v Metamorfozah (10.693ff) opisuje, kako je v Kibelini jami videl \xc5\xa1tevilne lesene podobe.\n_START_SECTION_\nKopije \xc4\x8dastitljivih podob\n_START_PARAGRAPH_\nTako arhai\xc4\x8dno leseno podobo boginje Tavride sta ukradla Ifigenija in Orest v Ifigeniji pri Tavrijcih (vrstice 1359-59). Pomen hoanona v lokalnih kultih je bil tolik\xc5\xa1en, da so izdelovali natan\xc4\x8dne kopije, ko so ustanavljali kolonije, in jih s kolonisti po\xc5\xa1iljali iz mati\xc4\x8dnega mesta._NEWLINE_Strabon (4.1) pi\xc5\xa1e, da so metropolo Massilia (sodobni Marseille) ustanovili Fokejci. Njihovo \xc4\x8da\xc5\xa1\xc4\x8denje Artemide iz Efeza je bilo prenesen v kolonijo, utemeljeno na mitu iz sanj, in umetni\xc5\xa1ka zasnova kultne podobe, Strabon uporablja izraz diateza (gr\xc5\xa1ko \xce\xb4\xce\xb9\xce\xac\xce\xb8\xce\xb5\xcf\x83\xce\xb9\xcf\x82 diathesis), je bila ponovno izvo\xc5\xbeena v podkolonije Massilie, "kjer so obdr\xc5\xbeali tako diatezo hoanona in tudi vse drugo kot v mati\xc4\x8dnem mestu". _NEWLINE_Podobno utrjene kulturne vezi so bile med fokejsko kolonijo Massilia in fokejsko skupnostjo v Rimu:\xc2\xa0\xc2\xbbMed drugim so Rimljani posvetili hoanon Artemidi na Aventinu tako, da so vzeli isti model iz Massilie\xc2\xab\xc2\xa0(Strabon, 4.1.5). Kultno podobo Gospe iz Efeza, to je Artemide po gr\xc5\xa1ko, so v Rimu poistovetili z Diano. Njen marmorni kip se je ohranil.'